અમદાવાદ: રતનપોળમાં આવેલી વર્ષોજૂની આંગડિયા પેઢી રૂ.૧૩ કરોડમાં ઊઠી ગઈ હોવાની વાત ચર્ચાઈ રહી છે. ક્રિકેટના સટ્ટા અને શેરમાર્કેટના ડબ્બા ટ્રેડિંગમાં પેઢીના સંચાલકોએ રૂ.૧૩ કરોડ ગુમાવતાં અનેક લોકોના પૈસા સલવાઈ ગયા હોવાનું બજારનાં સૂત્રો કહી રહ્યાં છે. દિવાળીના દિવસથી આંગડિયા પેઢીમાં પાંચ દિવસ સુધી રજા હોય છે. જ્યારે ધનતેરસના દિવસે તેનું મુહૂર્ત કરવામાં આવતું હોય છે, પરંતુ રતનપોળમાં વર્ષોથી ચાલતી જાણીતી આંગડિયા પેઢીને દિવાળી બાદ કાયમ માટે તાળાં લગાવી દેવામાં આવ્યાં છે.